Diari Oficial de la Generalitat Valenciana


Sumari del DOGV 9746, del 15-12-2023 (2023/12913)

RESOLUCIÓ de 30 de novembre de 2023, de la Direcció General d'Habitatge, de concessió de les ajudes regulades mitjançant l'Orde 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges i convocades mitjançant la Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2023 les subvencions per a la millora de les condicions de l'interior dels habitatges, en el marc del Pla de reforma interior d'habitatge, pla «RENHATA».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12280


Data del document
:   30-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 30 de novembre de 2023, de la Direcció General d'Habitatge, de concessió de les ajudes regulades mitjançant l'Orde 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges i convocades mitjançant la Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2023 les subvencions per a la millora de les condicions de l'interior dels habitatges, en el marc del Pla de reforma interior d'habitatge, pla «RENHATA». [2023/12573]  
  
Vistes les sol·licituds presentades i vistos els antecedents que consten en la Direcció General d'Habitatge, resulten els següents:  
  
Antecedents de fet  
Primer. Mitjançant l'Orde 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatge, pla «RENHATA», publicada en el DOGV número 8801 de 29 d'abril, i són convocades les ajudes per a l'exercici 2023 mitjançant la Resolució de 17 de gener de 2023, de la Direcció General de Qualitat, Rehabilitació i Eficiència Energètica, publicada en el DOGV número 9521, de 27 de gener.  
Per a això s'ha habilitat a través de l'esmentada orde el procediment de concurrència competitiva a seguir, al qual pot concórrer qualsevol persona física propietària, usufructuària o arrendatària d'un habitatge situat a la Comunitat Valenciana, que complisca les condicions que s'establixen en les bases reguladores.  
  
Segon. D'acord amb el que s'establix en el resolc quart de la Resolució de 17 de gener de 2023, per la qual es convoquen les ajudes per a l'exercici 2023, el termini per a presentar sol·licituds va finalitzar el passat 2 de maig de 2023 inclusivament.  
  
Tercer. Les sol·licituds totals presentades telemàticament ascendixen a 1.744; de les quals, eliminant les duplicades, són vàlides 1.735.  
De conformitat amb el que es disposa en la base tretzena de l'orde que regula la tramitació, instrucció del procediment i resolució de les ajudes, una vegada tancat el termini de presentació de sol·licituds i revisada la documentació presentada, es va publicar en data 14 de juliol de 2023, en el portal www.gva.es, la llista completa de les sol·licituds, en què s'indicaven aquelles que estaven completes, les incompletes, i s'assenyalava la documentació que faltava aportar o esmenar, i les no admeses a tràmit, i les parts sol·licitants disposaven d'un termini de deu dies hàbils per a completar o esmenar la sol·licitud i documentació presentada, així com per a presentar aquelles al·legacions que es consideraren pertinents, si era el cas.  
Després de l'estudi i anàlisi de les sol·licituds i la seua documentació pel personal tècnic instructor dels expedients, resulta:  
  
Sol·licituds per a les quals es proposa l'adjudicació 1.505  
Sol·licituds per a les quals es proposa la denegació, segons els motius assenyalats 115  
Sol·licituds per a les quals es proposa el desistiment per iniciativa pròpia de la persona sol·licitant o no haver aportat cap documentació per a l'esmena d'objeccions 115  
Total vàlides 1.735  
Sol·licituds duplicades i per tant anul·lades 9  
Total 1.744  
  
  
  
Fonaments de dret  
I. Competència. És competent per a resoldre la directora general d'Habitatge, d'acord amb el que s'establix en la base tretzena de l'Orde 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatge, pla «RENHATA», publicada en el DOGV número 8801 de 29 d'abril.  
Vista l'acta de la reunió i la proposta de resolució de l'òrgan col·legiat de data 27 de novembre de 2023; la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
  
Primer  
Concedir amb càrrec a l'aplicació pressupostària 77.13.26.527.24.2 de la línia S8267000, «Foment de la qualitat de l'habitatge de la Comunitat Valenciana, pla “RENHATA”», dels pressupostos de la Generalitat per a 2023 i el seu equivalent en l'exercici subsegüent 2024, les ajudes regulades mitjançant l'Orde 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatge, pla «RENHATA», i convocades per a l'exercici 2023 mitjançant Resolució de 17 de gener de 2023, de la Direcció General de Qualitat, Rehabilitació i Eficiència Energètica, per un import total de 5.652.685,77 €, als 1.505 expedients en què s'ha acreditat el compliment dels requisits que s'hi establixen i s'ha comprovat que les persones beneficiàries estan al corrent de les obligacions fiscals, tributàries i de la Seguretat Social que els corresponguen. Esta concessió comprén l'atorgament de la subvenció bàsica per a tots els expedients i dels imports de les subvencions addicionals a aquells que, segons el que regula la base sèptima de l'Orde 3/2020, i en funció de l'orde establit per la baremació regulada en el base onzena, puguen percebre-la mentre no es produïsca l'esgotament de la dotació de 6.000.000,00 € consignada en la convocatòria.  
  
  
Resum del desglossament de l'import total de les ajudes:  
  
 Import  
Ajuda a càrrec de la Generalitat 5.652.685,77 €  
Import total 5.652.685,77 €  
  
  
La llista de sol·licituds per a les quals es concedix l'adjudicació es detalla en l'annex I de l'acta i proposta de resolució.  
D'acord amb el que disposa la base setzena de l'orde esmentada, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'estes obligacions podrà donar lloc a la revocació de la subvenció concedida.  
  
Segon  
Denegar les sol·licituds que es detallen en l'annex II de l'acta i proposta de resolució, per no complir els requisits establits en les bases de la convocatòria, i indicar els motius de denegació de cadascuna d'estes.  
  
  
Tercer  
Considerar que es desistix de les sol·licituds que es detallen en l'annex III de l'acta i proposta de resolució, per iniciativa pròpia o per no haver aportat, dins del termini concedit a este efecte, cap documentació per a l'esmena de les objeccions o deficiències assenyalades en la llista de sol·licituds publicada en la web de la conselleria competent en matèria d'habitatge en data 14 de juliol de 2023.  
Els annexos anteriorment assenyalats de la present resolució no seran publicats en el Diari Oficial de la Generalitat Valenciana. Estos seran publicats en la pàgina web de la Vicepresidència Segona i Conselleria de Servicis Socials, Igualtat i Habitatge en l'apartat corresponent de l'ajuda, https://habitatge.gva.es/va/web/arquitectura/pla-renhata-2023, de conformitat amb el que s'establix en l'apartat 2 del resolc sèptim de la Resolució de 17 de gener de 2023, de la Direcció General de Qualitat, Rehabilitació i Eficiència Energètica.  
  
Contra la present resolució, que posa fi a la via administrativa, es podrà interposar potestativament un recurs davant de la Secretaria Autonòmica d'Habitatge en el termini d'un mes a comptar des de l'endemà de ser publicada, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada, de conformitat amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de novembre de 2023.- La directora general d'Habitatge (p. d. O 3/2020, de 24 d'abril): Ana Isabel Caballer Almela.